M. Djellaoui i d-yemmeslayen ɣef tmeskelt deg tmacahut:“Timucuha n teqbaylit llant s waṭas, nudant yal tamnaḍt, llant ger-asent tid yettwasnen s tewsaɛ di temnaḍt nniḍen n tmurt umaziɣ.Tamacahut-agi ur tent-zgilen ara laɛyub n timawit, imi yettbeddil wegbur-nsent si temnaḍt ɣer tayeḍ, am wakken yettbeddil ula d isem-nsent, tamacahut yiwet maca isem yemxalaf27”. Maca amur akk ameqqran n ubeddel-agi yekka-d seg umennay imi d nettai d aferdis agejdan deg tmenna n uḍris.Yal amennay yesɛa taɣara s wacu i d yettawwi aḍris-is imi ur t-id-yeqqar ara s yiwet n tiɣula, abeddel-agi yettili-d deg taɣect neɣ deg usɣal i yessemras neɣ deg wawalen i yessexddam.